《计友载酒沧江海棠下公许以上寿亲庭不克与胜》
宋代·程公许

杜陵老翁身转蓬，浣花溪头诗更工。
向来隐语最沉著，锦宫化里看晓红。
想当绕树经营时，吟思拍拍春醅农。
重跗叠萼今胜昔，五百年远谁为容。
使君结庐沧江上，补处不隔牛马风。
竹蹊花坞穿窈窕，佳趣似是桃源同。
一年好春海棠擅，隔墙恨不载酒从。
颇闻花阴喧语笑，何似橘仙隐巴邛。
主人眼底有青白，风流骇俗阮嗣宗。
化工不耐凌铄苦，故使分薄阿堵塞中。
那知阳春恣陶写，何物芥此云梦胸。
玉湖亭上一遵酒，柳花漠漠江溶溶。
锦机转眼雪糁迳，还有明年春再逢。
要知造物无尽藏，那肯一日居成功。
商讴为公不成调，谁叫阊阖笺天公。
晓红一醉亦聊尔，休逐沧浪垂钓翁。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。